পেশাগত জীবনের শুরু সাংবাদিকতা দিয়ে। দৈনিক সংবাদ পত্রিকার বিশ্ববিদ্যালয় রিপোর্টার, দৈনিক জনপদ’র সহ-সম্পাদক এবং দৈনিক গণকণ্ঠ ও বাংলার বাণীর সহকারী সম্পাদক হিসেবে কাজ করেছেন মোরশেদ শফিউল হাসান। আহমদ ছফা সম্পাদিত সাপ্তাহিক "উত্তরণ"-এর নির্বাহী সম্পাদকের দায়িত্ব পালন করেছেন তিনি। ১৯৮৪ সালে বিসিএস পরীক্ষা দিয়ে প্রভাষক হিসেবে সরকারি চাকরিতে যোগ দেন এবং ২০১১ সালে ঢাকার সরকারি বিজ্ঞান কলেজের অধ্যক্ষ হিসেবে অবসর নেন। মাঝে দেশের বিভিন্ন সরকারি কলেজে পাঠদান ছাড়াও প্রাথমিক শিক্ষা অধিদপ্তর এবং জাতীয় শিক্ষাক্রম ও পাঠ্যপুস্তক বোর্ড ইত্যাদিতে কাজ করেছেন তিনি। শিক্ষকতা করেছেন জগন্নাথ বিশ্ববিদ্যালয়ে। সরকারি চাকরি থেকে অবসর নেওয়ার পর "দৈনিক প্রথম আলোর" সহযোগী প্রতিষ্ঠান প্রথমা প্রকাশন-এ পরামর্শক হিসেবে কর্মরত আছেন তিনি। 

শিক্ষাজীবন
জন্ম ও পারিবারিক পরিচয়
কর্মজীবন
সাহিত্য চর্চা